Իրանում դեկտեմբերի 28-ին սկսված եւ մեկ շաբաթ տեւած հակակառավարական ցույցերը, որոնց ընթացքում, ըստ պաշտոնական տվյալների, եղել է 21 զոհ եւ մոտ 450 ձերբակալված, արդեն 5 օր շարունակվում են քաղաքական հակառակ միտումով: Հիմա փողոց են դուրս եկել իսլամական համակարգի կողմնակիցները: Իրանի իշխանություններն արգելափակել են երկրում գործող սոցիալական ցանցերը: Երեկ լուրեր տարածվեցին, որ իշխանությունները ձերբակալել են Իրանի նախկին նախագահ Մահմուդ Ահմադինեժադին՝ նրան մեղադրելով անկարգություններ ու ցույցեր հրահրելու մեջ, սակայն նույն օրը երեկոյան Իրանի լրատվամիջոցները հերքեցին այդ ինֆորմացիան՝ հղում անելով Ահմադինեժադի որդու ու փաստաբանի պնդումներին: